No 1107/2009; част Б — активни вещества, одобрени съгласно Регламент (ЕО) No 1107/2009; част В — основни вещества; част Г — активни вещества с нисък риск; част Д — кандидати за замяна.
 (7) Номера и категории в съответствие с Регламент за изпълнение (ЕС) No 540/2011: част А — активни вещества, които се считат за одобрени съгласно Регламент (ЕО) No 1107/2009; част Б — активни вещества, одобрени съгласно Регламент (ЕО) No 1107/2009; част В — основни вещества; част Г — активни вещества с нисък риск; част Д — кандидати за замяна.
 ПРИЛОЖЕНИЕ II
 Разрешени торове, подобрители на почвата и хранителни вещества, посочени в член 24, параграф 1, буква б) от Регламент (ЕС) 2018/848
 Торовете, подобрителите на почвата и хранителните вещества (1), изброени в настоящото приложение, може да се използват в биологичното производство, при условие че са в съответствие със:
 —
 съответните съюзни и национални правни разпоредби относно продуктите за наторяване, и по-специално, когато е приложимо — Регламент (ЕО) No 2003/2003 и Регламент (ЕС) 2019/1009, и
 —
 съюзните правни разпоредби относно страничните животински продукти, и по-специално Регламент (ЕО) No 1069/2009 и Регламент (ЕС) No 142/2011, по-конкретно приложения V и XI.
 В съответствие с част I, точка 1.9.6 от приложение II към Регламент (ЕС) 2018/848 препарати от микроорганизми може да се използват за подобряване на цялостното състояние на почвата или за подобряване на наличието на хранителни вещества в почвата или в растителните култури.
 Те може да се използват само в съответствие със спецификациите и с ограниченията за употреба, предвидени в съответните съюзни и национални правни разпоредби. По-ограничителни условия за употреба в биологичното производство са уточнени в дясната колона на таблиците.
 Наименование
 Съставни продукти или продукти, съдържащи само материалите, изброени по-долу
 Описание, специфични условия и ограничения
 Оборски тор
 продукт, включващ смес от животински екскременти и растителни съставки (постеля за животни и фуражни суровини)
 забранен е произходът от интензивни животновъдни стопанства
 Изсушен оборски тор и изсушен тор от домашни птици
 забранен е произходът от интензивни животновъдни стопанства
 Компост от твърди животински екскременти, включително птичи тор и компостиран оборски тор
 забранен е произходът от интензивни животновъдни стопанства
 Течни животински екскременти
 използват се след контролирана ферментация и/или подходящо разтваряне
 забранен е произходът от интензивни животновъдни стопанства
 Компостирана или ферментирала смес от битови отпадъци
 продукт, получен от сортирани при източника битови отпадъци, подложени на компостиране или анаеробна ферментация за производство на биогаз
 само растителни и животински битови отпадъци
 само когато са произведени в затворена и наблюдавана система за събиране, призната от държавата членка
 максимална концентрация в mg/kg сухо вещество: кадмий: 0,7; мед: 70; никел: 25; олово: 45; цинк: 200; живак: 0,4; хром (общо): 70; хром(VI): да не се установява
 Торф
 ограничено използване в градинарството (градинско производство за пазара, отглеждане на цветя, отглеждане на дървета, разсадници)
 Компост от гъбарници
 първоначалният състав на субстрата е ограничен до посочените в настоящото приложение продукти
 Изпражнения от червеи (вермикомпост) и смес от изпражнения от насекоми и субстрат
 когато е приложимо в съответствие с Регламент (ЕО) No 1069/2009
 Гуано
 Компостирана или ферментирала смес от растителни елементи
 продукт, получен от смеси на зеленчукови елементи, предадени